Inhloko zeNdaba Ncwbakazi 07, 2019Ncwabakazi 07, 2019****** Uhulumende weZimbabwe usebhalelane isivumelwano lenkampani yakwele Australia eye Victoria Consultancy ukuthi amdingele imikhambo yokuthengisela amalahle emazweni asempumalanga afana labo India, Japan lamanye ngenhloso yokutholisa ilizwe imali yakwamanye amazwe. Okulinyathelo elisolwa ngabanengi ukuthi elizweni kulokusilela kwalawo malahle.********** Kubotshwa amakhulu lamakhulu abasomabhizimusi bokuza edolobheni leJohannesburg kwele South Africa ngemva kokuqhamuka kodlakela phakathi kwabo lamapholisa.********** Idale likamantshi koBulawayo selidlulisele phambili ilanga lokuthonisiswa lokunquma emacaleni amalunga amathathu ebandla leMthwakazi Republic Party avalelwe ejele leKhami kunye lecala lika Mabhalane omkhulu wekhansili yakoBulawayo lomsekeli kaMayor.************ Inkulungwane lenkulungwane zezizalwane zeZimbabwe ezihlala eBhilthane bezithe gwaqa emcimbini weZimfest owenziwa minyaka yonke. Lumkhosi ubuthanisa abantu bejabulela isiko lalapho abadabuka khona, begida behlanganiswa yikudla lomculo wasekhaya.********** KuLiveTalk namhlanje sikhangela ingxabanxoza esiqhamuke phakathi kwabosomabhizimusi bokuza asebehlala kwele South Africa lamapholisa awe Johannesburg, inengi labo lingabe Zimbabwe. Nxa lifuna ukungena kuhlelo thumelani imlayezelo kunombolo ezithi 0012024650318. Lingakhuthwa yilezindaba lezinye kuStudio 7 ngo half past 7 ntambama lango half past 6 ekuseni, kumagagasi athi 909 am, 4930, 15580 laku 6080 kilohertz kuShortwave.Sebengu-734 Asebefunyenwe BeleCovid 19 eZimbabweUmanisiphala WakoBulawayo Uchasisa Ngesihudo Esihlasele Lelidolobho.Kusungulwa Umdlalo weBaseball 5Abongi BakoBulawayo Batshengisela eMpilo Hospital Ngesikhathi Kubotshwa Abanye Babo eHarareUyagxila Umkhankaso Wokutshengisela Phezu Kombuso weZanu PF Mhlaka 31 Kulinyanga
